section_heading: Sveučilište
paragraph_text: Nelson je pohađao Chester High School u Chesteru, u saveznoj državi Pennsylvania. Momčadi je pomogao osvojiti dva naslova PIAA državnog prvenstva. Karijeru je nastavio na sveučilštu Saint Joseph's. Kao igrač prve godine osvojio je nagradu za freshmana godine. Na trećoj godini u prosjeku je postizao 19.7 poena, 5.1 skok i 4.7 asistencija po utakmici. Prvotno se odlučio prijaviti na NBA draft 2003., ali zbog moguće niske pozicije na draftu odlučio je povući svoju prijavu i ostati na sveučilištu. Na posljednjoj godini predvodio je svoju momčad do omjera 27-1 i sa suigračem Delonteom Westom odveo Saint Joseph's do završnice NCAA turnira. Na četvrtoj godini je u prosjeku postizao 20.6 poena, 5.3 asistencija i 2.9 ukradenih lopti. Sveučilišnu karijeru završio je kao najbolji strijelac (2 094), asistent (714) i kradljivac (256) u povijesti sveučilišta.